wannaphong/clean_thaiwikipedia huggingface dataset:
# เซไว
ซไว , เรียกอีกอย่างว่า ชาวิเก , เซเมียา และ ซันธะไก   เป็นประเภทของอาหารเส้นหมี่ ที่นิยมใน อินเดียในขณะที่โดยทั่วไปทำจากข้าวพันธุ์ที่ทำจากธัญพืชอาหารอื่น ๆ เช่นข้าวสาลีราคีและอื่น ๆ ก็สามารถพบได้เช่นกัน
# กลุ่มทัพ B
กลุ่มทัพ B  เป็นชื่อของกลุ่มทัพสี่กลุ่มของกองทัพบกเยอรมันที่ได้เข้าร่วมปฏิบัติการในช่วงสงครามโลกครั้งที่สอง

กลุ่มทัพ B หน่วยแรกก่อตั้งขึ้นเมื่อวันที่ 12 ตุลาคม 1939 (เดิมคือกลุ่มทัพเหนือซึ่งเคยบุกยึดในโปแลนด์ และถูกเปลี่ยนชื่อเป็นกลุ่มทัพ B) ผู้บัญชาการคนแรกคือพลเอกอาวุโสเฟดอร์ ฟ็อน บ็อค กลุ่มทัพนี้มีส่วนร่วมในยุทธการที่ฝรั่งเศส โดยรับผิดชอบส่วนหนึ่งของการบุกเบลเยียมและการบุกเนเธอร์แลนด์ส่วนใหญ่ ในช่วงสุดท้ายของการรบ (“กรณีแดง”) กลุ่มทัพ B ได้รุกไปทางปีกขวาของเยอรมัน มุ่งหน้าไปยังแม่น้ำซอม กรุงปารีส และชายแดนฝรั่งเศส-สเปน ต่อมาหลังจากวันที่ 16 สิงหาคม 1940 กลุ่มทัพนี้ได้ถูกส่งไปยังปรัสเซียตะวันออกและโปแลนด์ที่ถูกยึดครองโดยเยอรมัน เมื่อปฏิบัติการบาร์บาร็อสซา เริ่มขึ้นในวันที่ 22 มิถุนายน 1941 กลุ่มทัพ B ถูกเปลี่ยนชื่อเป็น “กลุ่มทัพกลาง” ในวันเดียวกัน

กลุ่มทัพ B หน่วยที่สอง เกิดขึ้นเมื่อวันที่ 9 กรกฎาคม 1942 เมื่อกลุ่มทัพใต้ถูกแบ่งส่วนออกเป็นสองกลุ่มทัพ ได้แก่ กลุ่มทัพ A และกลุ่มทัพ B ในการนี้ กลุ่มทัพ B รับผิดชอบปีกเหนือในการโจมตีของเยอรมันในฤดูร้อนปี 1942 โดยมุ่งหน้าไปยังแม่น้ำโวลก้าและแหล่งน้ำมันในคอเคซัส ต่อมาในวันที่ 21 พฤศจิกายน 1942 กลุ่มทัพนี้ถูกกองทัพแดงโจมตีอย่างหนักในปฏิบัติการยูเรนัส และถูกล้อมในยุทธการที่สตาลินกราด ซึ่งสิ้นสุดลงด้วยความพ่ายแพ้และความพินาศของกองทัพที่ 6 ของเยอรมันที่ติดอยู่ในเมือง กลุ่มทัพ B มีกำลังลดลงเมื่อมีก่อตั้งกลุ่มทัพดอน ซึ่งใช้กำลังจากกลุ่มทัพ A และกลุ่มทัพ B เพื่อบรรเทาวิกฤติที่สตาลินกราด หลังจากถูกกดดันเพิ่มเติมจากการโจมตีของโซเวียตในยุทธการที่โวโรเนจ–คาร์คอฟในเดือนมกราคม 1943 ท้ายที่สุด กลุ่มทัพ B สูญเสียหนักและถูกยุบเมื่อวันที่ 9 กุมภาพันธ์ 1943 กำลังพลที่เหลือถูกโอนให้แก่กลุ่มทัพกลางและกลุ่มทัพใต้ที่ก่อตั้งขึ้นใหม่ (เดิมคือกลุ่มทัพดอน)

กลุ่มทัพ B หน่วยที่สาม ก่อตั้งขึ้นเมื่อวันที่ 19 กรกฎาคม 1943 โดยใช้กำลังพลจากกลุ่มทัพ B เดิมและหน่วยเฉพาะกิจร็อมเมิล (Arbeitsstab Rommel) และถูกส่งไปยังอิตาลีตอนเหนือ โดยที่คณะบัญชาการนี้ถูกใช้เพื่อก่อตั้ง กองบัญชาการใหญ่เขตตะวันตกเฉียงใต้ (“กลุ่มทัพ C”) ในวันที่ 26 พฤศจิกายน 1943

ผู้บัญชาการกลุ่มทัพ B
วันที่ผู้บัญชาการ3 ตุลาคม 1939 – 1 เมษายน 1941พลเอกอาวุโส/จอมพล เฟดอร์ ฟ็อน บ็อค15 กรกฎาคม 1942 – 10 กรกฎาคม 1943พลเอกอาวุโส/จอมพล มัคซีมีลีอาน ฟ็อน ไวชส์10 กรกฎาคม 1943 – 17 กรกฎาคม 1944จอมพล แอร์วีน ร็อมเมิล17 กรกฎาคม – 15 สิงหาคม 1944จอมพล กึนเทอร์ ฟ็อน คลูเกอ 15 สิงหาคม – 17 สิงหาคม 1944นายกลุ่มใหญ่ เพาล์ เฮาเซอร์ (รักษาการ)17 สิงหาคม 1944 – 17 เมษายน 1945จอมพล วัลเทอร์ โมเดิล
# สมอร์
สมอร์ (หรือ smore, ออกเสียง  หรือ) เป็นขนมหวานที่ประกอบด้วยมาร์ชแมลโลว์ย่างและช็อกโกแลตประกบกันระหว่างเกรแฮมแคร็กเกอร์สองชิ้น สมอร์เป็นที่นิยมในสหรัฐ, แคนาดา และสหราชอาณาจักร โดยดั้งเดิมแล้วมักทำเหนือกองไฟ

ศัพทมูลและที่มา
สมอร์ เป็นรูปย่อของวลี "ซัมมอร์" (some more; อีกนิดนึง) ปรากฏหลักฐานสูตรอาหารในการทำสมอร์ในตำราอาหาร มาร์ชแมลโลว์ในกองไฟ (Campfire Marshmallows) จากต้นคริสต์ทศวรรษ 1920 ในนั้นเรียกชื่อว่า "แซนด์วิชเกรแฮมแคร็กเกอร์" (Graham Cracker Sandwich) และระบุว่าขนมนี้เป็นที่นิยมอยู่แล้วทั้งในลูกเสือและเนตรนารีของสหรัฐ ในปี ค.ศ. 1927 ปรากฏสูตรอาหารสำหรับ "ซัมมอร์" (Some More) ใน Tramping and Trailing with the Girl Scouts (เดินเท้าและเดินทางไปกับเนตรนารี) และปรากฏสูตรอาหารในหนังสือพิมพ์เก่าแก่ที่สุดย้อนไปได้ถึงในปี ค.ศ. 1925 

รูปย่นย่อเหลือเพียง "สมอร์" (s'more) ปรากฏพร้อมกับสูตรอาหารที่ใช้ชื่อนี้ในชิ้นงานตีพิมพ์ปี ค.ศ. 1938 ในตำราอาหารจากปี ค.ศ. 1957 ของเบตตี คร็อกเกอร์ ปรากฏสูตรอาหารสำหรับขนมชื่อสมอร์เช่นกัน
# รอเบิร์ต สตอมเบิร์ก
รอเบิร์ต สตรอมเบิร์ก  เป็นนักออกแบบสเปเชียลเอฟเฟกต์และผู้สร้างภาพยนตร์ชาวอเมริกัน ผลงานของสตรอมเบิร์กรวมถึงภาพยนตร์เรื่อง อวตาร ของเจมส์ แคเมรอน, อลิซในแดนมหัศจรรย์ ของทิม เบอร์ตัน และ ออซ มหัศจรรย์พ่อมดผู้ยิ่งใหญ่ ของแซม ไรมี เขาประเดิมผลงานการกำกับของเขาด้วยภาพยนตร์ของดิสนีย์ปี 2014 เรื่อง มาเลฟิเซนต์ กำเนิดนางฟ้าปีศาจ ซึ่งเป็นการพลิกโฉมตัวร้ายผู้โด่งดังของดิสนีย์

 ประวัติ 
โรเบิร์ต สตรอมเบิร์กเริ่มต้นอาชีพในวงการภาพยนตร์ในช่วงทศวรรษที่ 1990 เขาเริ่มทำงานในตำแหน่งต่าง ๆ เช่น นักออกแบบฉากและผู้เชี่ยวชาญด้านเทคนิคพิเศษ ก่อนที่จะได้รับการยอมรับอย่างกว้างขวางจากงานออกแบบฉากในภาพยนตร์เรื่อง อวตาร (2009) และ มาเลฟิเซนต์ กำเนิดนางฟ้าปีศาจ (2014)

 ชีวิตส่วนตัว 
โรเบิร์ต สตรอมเบิร์ก จบการศึกษาจากโรงเรียนมัธยมคาร์ลสแบด (Carlsbad High School) ในปี 1983 และเข้าเรียนที่วิทยาลัยพาลาโม (Palomar College) ก่อนจะสำเร็จการศึกษาจากสถาบันศิลปะแห่งแคลิฟอร์เนีย (California Institute of the Arts หรือ Cal Arts) 

สตรอมเบิร์กเป็นลุงของสมาชิกวง Emblem3 อย่าง คีตัน สตรอมเบิร์ก และ เวสลีย์ สตรอมเบิร์ก

 ผลงานภาพยนตร์ 
ปีชื่อเรื่องบทบาท 2016The BFGผู้ออกแบบการผลิต 2014มาเลฟิเซนต์: นางพญาปีศาจ ผู้อำนวยการ 2013ออซ มหัศจรรย์พ่อมดผู้ยิ่งใหญ่ผู้ออกแบบการผลิต 2012เกมล่าเกมศิลปินแนวคิด 2010อลิซในแดนมหัศจรรย์ผู้ออกแบบการผลิต 2009อวตาร ผู้ออกแบบการผลิต

 รางวัล 
 ออสการ์
ปีหมวดหมู่ภาพยนตร์ผลลัพธ์ 2004  เทคนิคพิเศษยอดเยี่ยม หรือ เอฟเฟกต์ภาพยอดเยี่ยม Master and Commander: The Far Side of the World
# พัก ซัง-นัม
พัก ซัง-นัม (เกิดเมื่อวันที่ 29 มกราคม 1994) เป็นนักแสดงชาวเกาหลีใต้ภายใต้สังกัด Mask Studio

อาชีพ  
เมื่อวันที่ 15 พฤษภาคม ค.ศ. 2018 พัก ซัง-นัม ได้เซ็นสัญญาเอ็กซ์คลูซีฟกับ SidusHQ

ก่อนหน้านี้เขาเคยปรากฏตัวในผลงานต่าง ๆ เช่น ละครโทรทัศน์เรื่อง สาวไส วัยว้าวุ่น (2016), เธอคือรักที่ผลิบาน (2021), ตำรวจ มือใหม่ (2022), ซีรีส์เว็บดราม่าเรื่อง Twenty Twenty (2020), Scripting Your Destiny (2021) และ Josee, the Tiger and the Fish  

เมื่อวันที่ 19 กุมภาพันธ์ ค.ศ. 2024 Mask Studio ได้ประกาศข่าวการเซ็นสัญญาเอ็กซ์คลูซีฟกับพัก ซัง-นัม

 ผลงาน 
 ภาพยนตร์ 
 ปี ชื่อ บทบาท  2021 I Bet Everything ชา คี-ซ็อง  2023 The Roundup: No Way Out   2024 Daechi-dong Scandal คี แฮง 

 ละครโทรทัศน์ 
 ปี ชื่อ บทบาท  2020 Twenty Twenty จู ฮา-จุน  2021 I Bet Everything ชา คี-ซอง  2023 The Heavenly Idol ซา คัม-แจ  2024 My Merry Marriage กู ดัน-ซู 

 ซีรีส์เว็บ 
 ปี ชื่อ บทบาท  2018 No Time for Love ชา จุน-อิล  2019 Stranger Kim คิม โย-ฮัน  2021 Don't Swallow It Today, Too โด คัง-ซู
# เกรแฮมแคร็กเกอร์
เกรแฮมแคร็กเกอร์ (ออกเสียงว่า เกรแอม  หรือ แกรม  ในสหรัฐ) เป็นแคร็กเกอร์รสหวานที่ทำมาจากแป้งเกรแฮม และมีที่มาจากสหรัฐอเมริกาในกลางศตวรรษที่ 19 โดยเริ่มมีพัฒนาการทางการค้าตั้งแต่ปี 1880 โดยทั่วไปบริโภคในฐานะขนม หรือใช้เป์นส่วนหนึ่งของขนมอื่น เช่นเป็น ขอบแคร็กเกอร์สำหรับพายและชีสเค้ก

ประวัติศาสตร์
เกรแฮมแคร็กเกอร์ได้รับแรงบันดาลใจเริ่มแรกมาจากคำสอนของซิลเวสเตอร์ เกรแฮม สมาชิกขบวนการเทมเพอแรนซ์ในศตวรรษที่ 19 ที่เชื่อว่าการลดทอดสิ่งพึงใจและสิ่งกระตุ้นทั้งปวง รวมถึงการสำเร็จความใคร่ด้วยตนเอง ประกอบกับการทานอาหารเป็นมังสวิรัติโดยมีจานหลักคือแป้งที่สีเองอย่างหยาบในบ้าน เป็นวถีชีวิตที่พระเป็นเจ้าทรงประสงค์ให้มนุษย์ใช้ชีวิต และเชื่อว่าจ่วยให้มีสุขภาพดี เกรแฮมแคร็กเกอร์จึงถือกำเนิดขึ้นเป็นแคร็กเกอร์แป้งหยาบไร้รสชาติที่เกรแฮมเป็นผู้อบเอง

แคร็กเกอร์ไร้รสชาติ ไร้น้ำตาล กลายมาเป็นส่วนสำคัยของการทานอาหารแบบเกรแฮม (Graham diet) และมีการนำไปปฏิบัติอย่างแพร่หลายโดยเฉพาะระหว่างการระบาดของอหิวาห์ในปี 1826-1837 นอกจากนี้ยังมีแป้งเกรแฮม และขนมปังเกรแฮม สร้างสรรค์ขึ้นสำหรับอาหารแบบเกรแฮม กระนั้นตัวเกรแฮมเองไม่ได้ทั้งเป็นผู้คิดค้นหรือได้กำไรจากผลิตภัณฑ์เหล่านี้เลย
# กุณาลสถูป
กุณาลสถูป (Kunala Stupa) เป็นสถูปและอารามพุทธสมัยกุษาณตั้งอยู่ทางตะวันออกเฉียงใต้ของตักศิลา บนเนินเขาความสูง 200 เมตร ไม่ไกลจากซีร์กัปในแคว้นปัญจาบ ประเทศปากีสถาน ในปัจจุบัน คาดว่าอายุราวศตวรรษที่ 2 

ชื่อสถูปนี้ตั้งตามเจ้าชายกุณาละ บุตรของพระเจ้าอโศก เจ้าชายกุณาละถูกมเหสีคนหนึ่งของพระเจ้าอโศกทำร้ายดวงตาจนสูญเสียการมองเห็น ท้ายที่สุดเจ้าชายได้รับการรักษาดวงตาจากแพทย์ในตักศิลา การเดินทางมายังสถูปนี้จึงเชื่อกันว่าจะช่วยรักษาโรคทางตาและการมองเห็นได้

ปรากฏกุณาลสถูปในบันทีกของพระถังซัมจั๋งซึ่งเคยเดินทางมาถึงที่นี่ด้วยเช่นกัน
# วังลาโมเนดา
วังลาโมเนดา  หรือ ลาโมเนดา  เป็นที่ทำการอย่างเป็นทางการของประธานาธิบดีชิลี และเป็นสำนักงานของรัฐมนตรีมหาดไทย, สำนักเลขานุการประธานาธิบดี และ สำนักเลขานุการใหญ่แห่งรัฐบาล อาคารนี้ตั้งอยู่ในย่านดาวน์ทาวน์ของนครซันติอาโกในเขตพลเมือง (Civic District) กินพื้นที่หนึ่งช่วงถนน

ในสมัยอาณานิคม อาคารนี้สร้างขึ้นแรกเริ่มเพื่อใช้งานเป็นโรงกษาปณ์ ผลงานออกแบบโดยสถาปนิกชาวอิตาลี ฆัวกิน โตเอสกา ก่อสร้างระหว่างปี 1784 ถึง 1805 และใช้งานผลิตเหรียญกษาปณ์ตั้งแต่ปี 1814 จนยกเลิกการผลิตที่นี่ในปี 1929
# เอสตาดิโอนาซิโอนัล ฆูลิโอ มาร์ติเนซ ปรานาโดส
เอสตาดิโอนาซิโอนัล ฆูลิโอ มาร์ติเนซ ปรานาโดส (ชื่อเดิม เอสตาดิโอนาซิโอนัล; Estadio Nacional) เป็นสนามกีฬาแห่งชาติของประเทศชิลี ตั้งอยู่ในเขตญูญัวของนครซันติอาโก เป็นสนามกีฬาที่มีขนาดใหญ่ที่สุดในประเทศชิลี ด้วยความจุอย่างเป็นทางการที่ 48,665 ที่นั่ง สนามกีฬารวมถึงพื้นที่โดยรอบขนาดรวม 62 เฮกตาร์ เป็นศูนย์กีฬาที่มีส่วนของสนามเทนนิส ศูนย์กีฬาทางน้ำ ยิมเนเซียม เวโลโดรม สนามบีเอ็มเอ็กซ์ เป็นต้น

สนามกีฬาเริ่มก่อสร้างในปี ค.ศ. 1937 และเปิดใช้งานในปี ค.ศ. 1938 สถาปัตยกรรมของสนามได้รับแรงบันดาลใจจากโอลึมพีอาชตาดีอ็อนในเบอร์ลิน ประเทศเยอรมนี ในอดีตสนามนี้เป็นที่จัดการแข่งขันกีฬาระหว่างประเทศ เช่น ฟุตบอลโลก 1962, แมตช์แชมป์แห่งแชมป์อเมริกาใต้ (แรงบันดาลใจของยูฟ่าแชมเปียนส์ลีก) อีกหลายนัดGlobo Esporte TV Programme, Brazil, May 10, 2015: Especial: Liga dos Campeões completa 60 anos, e Neymar ajuda a contar essa história. Accessed on December 6th 2015. In this interview to the Brazilian sports TV programme Globo Esporte, Jacques Ferran (the creator of the European Champions Cup) states that the South American Championship of Champions was his inspiration for the creation of the European continental competition. Ferran's speech goes from 5:02 to 6:51 in the video.  และแมตช์ของโกปาลิเบร์ตาโดเรส เช่นกัน 

สนามกีฬาเป็นที่รู้จักในประวัติศาสตร์ชิลีสมัยใหม่ในฐานะสถานที่กักขังหมู่, ทารุณกรรม และฆาตกรรมนอกกฎหมาย สำหรับรัฐบาลทหารของเอากุสโต ปิโนเชที่ขึ้นสู่ตำแหน่งจากการรัฐประหารในประเทศชิลี ค.ศ. 1973

ในปี ค.ศ. 2009 มีการวางแผนปรับปรุงสนามให้เป็นสมัยใหม่ โดยประธานาธิบดี มิเชลเล บาเชเล ได้กล่าวว่าแผนนี้จำช่วยผลักดันให้สนามนี้เป็นสนามที่เผ็นสมัยใหม่ที่สุดในอเมริกาใต้ ในแผนนี้ยังมีการวางแผนจะสร้างหลังคาคลุมสนามกีฬาทำให้สนามกงายเป็นสนามกีฬาในร่ม กระนั้นแผนนี้มาไม่ถึงขั้นตอนการสร้างจริง
# รายชื่อผู้ให้บริการแอร์บัส เอ220
ณ เดือนสิงหาคม ค.ศ. 2024 มีผู้ให้บริการเครื่องบินตระกูลแอร์บัส เอ220 ทั้งหมด 354 ลำใน 20 สายการบิน และที่ไม่ทราบอีกหนึ่งราย โดยเป็น -100 จำนวน 64 ลำและ -300 จำนวน 290 ลำ

ให้บริการให้บริการในอดีตคำสั่งซื้อ
สายการบินประเทศรูปภาพ เอ220-100 เอ220-300 รวมหมายเหตุแอโรสทราล3แอร์บอลติก150px48ลูกค้าเปิดตัวและผู้ให้บริการรายใหญ่ที่สุดของรุ่นของรุ่นแอร์แคนาดา150px33แอร์ฟรานซ์150px37แอร์มานาส1แอร์เซเนกัล150px1แอร์ไซไน150px2แอร์แทนซาเนีย150px4บัลแกเรียแอร์150px24บรีซแอร์เวย์150px29โครเอเชียแอร์ไลน์21ไซปรัสแอร์เวย์2เดลตาแอร์ไลน์150px71ผู้ให้บริการรายใหญ่ที่สุดของรุ่น -100อียิปต์แอร์150px12อีโบมแอร์2อิราคีแอร์เวย์2อิตาแอร์เวย์150px16เจ็ตบลูแอร์เวย์150px34โคเรียนแอร์150px34ควอนตัสลิงก์150px4สมาร์ตวิงส์4ดำเนินการในชื่อเช็กแอร์ไลน์สวิสอินเตอร์แนชนัลแอร์ไลน์150px30ลูกค้าเปิดตัวของรุ่นตาอักแองโกลาแอร์ไลน์1เครื่องบินรัฐบาลและเครื่องบินส่วนตัวN/A150px3colspan=2 6
# หนังสือโฮเชยา
หนังสือโฮเชยา  ถูกรวบรวมในฐานะส่วนหนึ่งหนึ่งในหนังสือสิบสองผู้เผยพระวจนะน้อยของหมวดเนวีอีม ("ผู้เผยพระวจนะ") ในคัมภีร์ฮีบรู (ทานัค) และอยู่ในฐานะหนังสือที่แยกออกมาเป็นของตัวเองในพันธสัญญาเดิมของศาสนาคริสต์ ถือเป็นเนื้อหาส่วนผู้เผยพระวจนะน้อยลำดับแรกจากทั้งหมดสิบสองส่วนตามลำดับแบบดั้งเดิมในคัมภีร์ฮีบรูโดยส่วนใหญ่

หนังสือโฮเชยามีเนื้อหาในช่วงการล่มสลายของราชอาณาจักรอิสราเอลเหนือ หนังสือประณามการบูชาพระอื่นนอกเหนือจากพระยาห์เวห์ (พระเจ้าของอิสราเอล) โดยเปรียบเทียบในเชิงอุปลักษณ์ว่าการที่อิสราเอลละทิ้งพระยาห์เวห์ก็เหมือนกับผู้หญิงที่ไม่ซื่อสัตย์ต่อสามีของตน ตามคำบรรยายในหนังสือ ความสัมพันธ์ระหว่างโฮเชยาและโกเมอร์ภรรยาที่ไม่ซื่อสัตย์ก็เทียบได้กับความสัมพันธ์ระหว่างพระยาห์เวห์และประชาชนชาวอิสราเอลผู้ไม่ซื่อสัตย์ต่อพระองค์ หนังสือโฮเชยา "เป็นครั้งแรก" ที่อธิบายความสัมพันธ์ระหว่างพระเจ้าและชาวอิสราเอลในแง่ของการสมรสJerusalem Bible (1966), Introduction to the Prophets, p. 1135, London: Darton, Longman & Todd Ltd and Doubleday and Co. Inc. การคืนดีกันในท้ายที่สุดของโฮเชยาและโกเมอร์ถือเป็นอุปลักษณ์ที่ให้ความหวังถึงการกลับมาคืนดีกันระหว่างพระยาห์เวห์และอิสราเอลในท้ายที่สุด

หนังสือโฮชายามีอายุน้อยไปถึงประมาณ 760–720 ปีก่อนคริสตกาล ถือเป็นหนังสือที่เก่าแก่ที่สุดเล่มหนึ่งของคัมภีร์ฮีบรู หนังสือโฮเชยาเป็นที่มาของวลีว่า "เกี่ยวพายุหมุน" (reap the whirlwind) ซึ่งต่อมามีการใช้อย่างแพร่หลายในภาษาอังกฤษและภาษาอื่น ๆ
# รีฮาดส์ สนิกุส
รีฮาดส์ สนิกุส (เกิดวันที่ 25 มีนาคม ค.ศ. 1988 ในรีกา ประเทศลัตเวีย) เป็นนักกีฬาขี่ม้าพาราลิมปิกและดีเจชาวลัตเวีย เขาได้รับรางวัลเหรียญเงินในการแข่งพาราลิมปิกฤดูร้อน 2020 ในประเภททดสอบฟรีสไตล์บุคคล เกรด 1 และในประเภททดสอบชิงแชมป์บุคคล เกรด 1 เขาได้กลายเป็นนักขี่ม้าชาวลัตเวียคนแรกที่ชนะรางวัลเหรียญทองประเภทบุคคลในการแข่งกีฬาพาราลิมปิก 2024 ที่ปารีส ร่วมกับม้าของเขาที่ชื่อคิงออฟเดอะแดนซ์

นอกจากนี้ เขาได้เข้าแข่งรายการชิงแชมป์ยุโรป ค.ศ. 2017 ที่กอเทนเบิร์ก ประเทศสวีเดน และการแข่งขี่ม้าชิงแชมป์โลก 2018
# โฮเชยา
thumb|ผู้เผยพระวจนะโฮเชยา โดยดุชโช ดี บูโอนินเซญญา ในอาสนวิหารซีเอนา 

ในคัมภีร์ฮีบรู โฮเชยา (หรือ ;  – Hōšēaʿ, 'ความรอด';  – Hōsēé) หรือ Osee บุตรเบเออรี เป็นผู้เผยพระวจนะในอิสราเอลเมื่อศตวรรษที่ 8 ก่อนคริสตกาล และเป็นผู้เขียนหลักของหนังสือโฮเชยาที่มีชื่อหนังสือตามชื่อของเขา โฮเชยาเป็นคนแรกในผู้เผยพระวจนะน้อยสิบสองคน ซึ่งงานเขียนของผู้เผยพระวจนะเหล่านี้ถูกรวบรวมและจัดอยู่ในหนังสือเล่มเดียวในคัมภีร์ฮีบรู (ทานัค) ของศาสนายูดาห์ในยุคพระวิหารที่สอง (จัดเป็นหนังสือเล่มสุดท้ายของหมวดเนวีอีม) แต่ถูกแยกมาเป็นหนังสือของเดี่ยว ๆ ในศาสนาคริสต์ โฮเชยามักถูกมองว่าเป็น "ผู้เผยพระวจนะแห่งการพิพากษา" แต่ภายใต้ข้อความว่าด้วยการทำลายล้างของโฮเชยาก็ยังมีคำสัญญาถึงการฟื้นฟู ทาลมุดอ้างว่าโฮเชยาเป็นผู้เผยพระวจนะที่ยิ่งใหญ่ที่สุดในหมู่คนรุ่นของเขาPesachim 87a ช่วงเวลาที่โฮเชยาปฏิบัติพันธกิจนั้นกินเวลาประมาณหกสิบปี และโฮเชยาเป็นผู้เผยพระวจนะของอิสราเอลเพียงคนเดียวในสมัยของเขาที่เขียนคำเผยพระวจนะไว้ แม้ว่าช่วงเวลาที่หนังสือเขียนขึ้นเป็นที่ถกเถียงในหมู่นักวิชาการ แต่ส่วนใหญ่เห็นพ้องว่าเนื้อหาส่วนใหญ่ของหนังสือน่าจะถูกเขียนขึ้นในช่วงรัชสมัยของเยโรโบอัมที่ 2 แห่งอิสราเอล (ประมาณ 793–753 ปีก่อนคริสตกาล)”Hosea.” Irvine, Stuart A. The Oxford Handbook of the Minor Prophets. Edited by Julia M. O'Brien. 2021. “Much of Hosea appears to reflect the circumstances and events of the eighth century (Na'aman 2015)”
# เอสวี.ลีก
เอสวี.ลีก (SV.LEAGUE) หรือ ไดโดไลฟ์ เอสวี.ลีก (Daido Life SV.League) ตามชื่อผู้สนับสนุน เป็นลีกวอลเลย์บอลกึ่งอาชีพของประเทศญี่ปุ่นซึ่งมีกำหนดเริ่มฤดูกาลแรกในเดือนตุลาคม ค.ศ. 2024 และจะเป็นลีกวอลเลย์บอลสูงสุดของประเทศญี่ปุ่นแทน วี.ลีก ดิวิชัน 1 ภายใต้การบริหารของเจเนรัล อินคอร์ปอเรเต็ด แอสโซซิเอชัน เอสวี.ลีก  (เปลี่ยนชื่อจากเจแปนวอลเลย์บอลลีกเมื่อวันที่ 1 กรกฎาคม ค.ศ. 2024)

โดยลีกก่อนหน้านี้ลีกวอลเลย์บอลของประเทศญี่ปุ่นถูกก่อตั้งขึ้นในปี ค.ศ. 1994 ในชื่อ วี.ลีก  หลังจากนั้นได้รับการปรับโครงสร้างใหม่เป็น วี.พรีเมียร์ลีก  ในปี ค.ศ. 2006 และปรับโครงสร้างใหม่อีกครั้งเป็น วี.ลีก  ในปี ค.ศ. 2018

ในเดือนเมษายน ค.ศ. 2023 มีการตัดสินใจว่าลีกดิวิชัน 1 ใหม่จะใช้ชื่อว่า เอสวี.ลีก (SV.LEAGUE) และลีกดิวิชัน 2 จะใช้ชื่อว่า วี.ลีก (V.LEAGUE) โดยตัวอักษร "S" ใน SV.LEAGUE ย่อมาจาก "Strong, Spread และ Society"バレーVリーグ再編成「SVリーグ」来年10月発足「世界最高峰のリーグになるチャンスある」2023年4月27日 05:10 （スポーツニッポン）

 รายชื่อสโมสร 
 ทีมชาย 
ภูมิภาคสโมสรที่ตั้งดิวิชันใน2023-24หมายเหตุฮกไกโดโวเรียส์ฮอกไกโดอาซาฮิกาวะ จังหวัดฮอกไกโดวี 1คันโตโตเกียวเกรตแบส์เขตชิบูยะ โตเกียววี 1ชูบุวีซีนางาโนะไทรเดนต์มัตสึโมโตะ จังหวัดนางาโนะวี 1โทเรย์แอร์โรส์ชิซูโอกะมิชิมะ จังหวัดชิซูโอกะวี 1ชื่อเดิม โทเรย์แอร์โรส์เจเท็กโตะ สติงส์ ไอจิโอกาซากิ จังหวัดไอจิวี 1ชื่อเดิม เจเท็กโตะ สติงส์โวล์ฟด็อกส์ นาโงยะอินาซาวะ จังหวัดไอจิวี 1คันไซโอซากะบูลทีออนฮิรากาตะ จังหวัดโอซากะวี 1ชื่อเดิม พานาโซนิคแพนเทอส์ซันโตรีซันเบิร์ดส์โอซากะโอซากะ จังหวัดโอซากะวี 1ชื่อเดิม ซันโตรีซันเบิร์ดส์นิปปอนสตีลซาไกเบลเซอส์ซาไก จังหวัดโอซากะวี 1เกาะคีวชูฮิโรชิมะ ทันเดอส์ฮิโรชิมะ จังหวัดฮิโรชิมะวี 1ชื่อเดิม เจที ทันเดอร์ ฮิโรชิมะ

 ทีมหญิง 
ภูมิภาคสโมสรที่ตั้งดิวิชันใน2023-24หมายเหตุโทโฮกุอารันเมร์ ยามางาตะเท็นโด จังหวัดยามางาตะวี 1ชื่อเดิม เพรสตีจอินเตอร์เนชันแนลอารันเมร์เด็นโซ่แอรีบีส์โคริยามะ จังหวัดไอจิวี 1คันโตแอสเตโม รีวาเล อิบารากิฮิตาชินากะ, จังหวัดอิบารากิวี 1ชื่อเดิม ฮิตาชิ แอสเตโม รีวาเลกุมมะแบงก์กรีนวิงส์มาเอบาชิ จังหวัดกุมมะวี 2ไซตามะ อาเงโอะเมดิกส์อาเงโอะ จังหวัดไซตามะวี 1เอ็นอีซี เรดรอกเกตส์ คาวาซากิคาวาซากิ จังหวัดคานางาวะวี 1ชื่อเดิม เอ็นอีซี เรดรอกเกตส์ชูบุคูโรเบะ อควาแฟรีส์โรเบะ จังหวัดโทยามะวี 1พีเอฟยู บลูแคตส์ อิชิกาวะคาโฮกุคาโฮกุ จังหวัดอิชิกาวะวี 1ชื่อเดิม พีเอฟยู บลูแคตส์ควีนซีส์ คาริยะคาริยะ จังหวัดไอจิวี 1ชื่อเดิม โตโยต้าออโตบอดีควีนซีส์คันไซโทเรย์แอร์โรส์ชิงะโอตสึ จังหวัดชิงะวี 1ชื่อเดิม โทเรย์แอร์โรส์โอซากะ มาร์เวลลัสนครโอซากะ จังหวัดโอซากะวี 1ชื่อเดิม เจที มาร์เวลลัสวิกตอเรียนาฮิเมจิฮิเมจิ จังหวัดเฮียวโงะวี 2ชูโงกุโอกายามะซีกัลส์โอกายามะ จังหวัดโอกายามะวี 1เกาะคีวชูซางะฮิซามิตสึสปริงส์โทซุ จังหวัดซางะวี 1ฮิซามิตสึสปริงส์

 ทีมในอนาคต 
 ทีมชาย 
ภูมิภาคสโมสรที่ตั้งดิวิชันใน2023-24หมายเหตุฮอกไกโดฮอกไกโดเยลโลว์สตาส์ซัปโปโระ ฮกไกโดวี 2คันไซคูโบต้าสเปียส์นครโอซากะ จังหวัดโอซากะวี 2

 ทีมหญิง 
ภูมิภาคสโมสรที่ตั้งดิวิชันใน2023-24หมายเหตุฮอกไกโดอาร์เทมิส ฮอกไกโดซัปโปโระ ฮกไกโดวี 3ชูบุชินชูบริลเลียนต์แอรีส์อูเอดะ จังหวัดนางาโนะวี 2ชื่อเดิม รูตอินโฮเต็ลส์บริลเลียนต์แอรีส์เบรตฮามามัตสึฮามามัตสึ จังหวัดชิซูโอกะวี 2

 ทำเนียบผู้ชนะเลิศ 
ฤดูกาลทีมชายทีมหญิงชนะเลิศรองชนะเลิศชนะเลิศรองชนะเลิศ2024-25 ซันโตรีซันเบิร์ดส์โอซากะ (1)  เจเท็กโตะ สติงส์ ไอจิ  โอซากะ มาร์เวลลัส (1)  เอ็นอีซี เรดรอกเกตส์ คาวาซากิ
# ไรเดอร์ส รีพับลิก
ไรเดอร์ส รีพับลิก  เป็นวิดีโอเกมกีฬาที่พัฒนาโดยยูบิซอฟต์ อานซี และเผยแพร่โดยบริษัทยูบิซอฟต์ ในเกมนี้ผู้เล่นสามารถเข้าร่วมกิจกรรมกีฬาเอ็กซ์ตรีมสี่ประเภทหลัก เช่น การขี่จักรยานเสือภูเขา, การเล่นสกี, การเล่นสโนว์บอร์ด และการบินวิงสูท ในโลกที่อยู่ภายนอกที่รวมสถานที่หลายแห่งทางภาคตะวันตกของสหรัฐไว้ในที่เดียว เกมดังกล่าววางจำหน่ายสำหรับเพลย์สเตชัน 4, เพลย์สเตชัน 5, สตาเดีย, วินโดวส์, เอกซ์บอกซ์วัน และเอกซ์บอกซ์ซีรีส์เอกซ์/เอส เมื่อวันที่ 28 ตุลาคม ค.ศ. 2021 ซึ่งได้รับคำวิจารณ์ในเชิงบวกโดยทั่วไปเมื่อเปิดตัว

 รูปแบบการเล่น 
thumb|left|การแข่งร็อกเกตวิงสูทเป็นหนึ่งในกิจกรรมที่ผู้เล่นสามารถเข้าร่วมในเกมไรเดอร์ส รีพับลิก

กิจกรรมหลักสี่อย่างที่มีในเกม ได้แก่ การขี่จักรยานเสือภูเขา, การเล่นสกี, การเล่นสโนว์บอร์ด และการบินวิงสูท บริษัทยูบิซอฟต์อธิบายเกมนี้ว่าเป็น "เกมกีฬาหลายผู้เล่นจำนวนมาก" โดยผู้เล่นสูงสุด 64 คนสามารถแข่งขันกันในการแข่งแมสเรเซส ส่วนเวอร์ชันเพลย์สเตชัน 4 และเอกซ์บอกซ์วันรองรับผู้เล่นได้ประมาณ 20 คนเท่านั้น นอกจากนี้ ผู้เล่นยังสามารถเล่นโหมดหลายผู้เล่แบบแข่ง 6 ต่อ 6 ที่ชื่อ "ทริกส์แบตเทิลอะรีนา" ซึ่งในโหมดนี้ แต่ละทีมจะแข่งกันในสนามประลองและต้องแสดงทริกให้ได้มากที่สุดเท่าที่จะทำได้เพื่อที่จะได้รับคะแนนทริก โดยทีมที่มีคะแนนสูงสุดจะเป็นฝ่ายชนะ เกมดังกล่าวดำเนินเรื่องในโอเพนเวิลด์ที่รวมเอาสถานที่ต่าง ๆ เจ็ดแห่งในพื้นที่ทางภาคตะวันตกของสหรัฐ ได้แก่ ไบรซ์แคนยอน, โยเซมอะทีแวลลีย์, อุทยานแห่งชาติเซควอยา, ไซออน, แคนยอนแลนด์, เขาแมมมอธ และแกรนด์ทีตันไว้ในแผนที่เดียวขนาดใหญ่ เกมดังกล่าวมีศูนย์กลางทางสังคมที่ผู้เล่นสามารถพบปะและโต้ตอบกัน

เกมนี้มีโหมดอาชีพที่ผู้เล่นจะต้องเล่นหกประเภทที่แตกต่างกัน (ได้แก่ จักรยานฟรีสไตล์, การแข่งความเร็วจักรยาน, สโนว์บอร์ด/สกีฟรีสไตล์, การแข่งความเร็วสโนว์บอร์ด/สกี, วิงสูท, ร็อกเกตวิงสูท) ซึ่งแต่ละประเภทมีเส้นทางความก้าวหน้าของตัวเอง ผู้เล่นจะค่อย ๆ ไปถึงเหตุการณ์สำคัญต่าง ๆ เช่น ได้รับเชิญให้เข้าร่วมการแข่งต่าง ๆ เช่น ยูซีไอ เมาเทนไบก์เวิลด์คัพ, เรดบูลแรมเพจ, เรดบูลจอยไรด์ และเอ็กซ์เกมส์ รวมถึงเซ็นสัญญากับผู้สนับสนุนกีฬาที่มีอยู่ในโลกแห่งความเป็นจริง ส่วนเป้าหมายสุดท้ายคือการเข้าร่วมการแข่ง "ไรเดอส์ริดจ์อินวิเทชันแนล" ซึ่งอธิบายว่าเป็น "การแข่งกีฬาหลายประเภทที่ไม่เคยมีมาก่อนซึ่งรวมกีฬาทุกประเภทไว้ในรายการเดียว" โดยในอีเวนต์นี้ ผู้เล่นสามารถสลับเปลี่ยนกิจกรรมกีฬาได้ตามต้องการ เมื่อผู้เล่นก้าวหน้าในโหมดอาชีพ พวกเขาจะได้รับการปลดล็อกอุปกรณ์, เครื่องแต่งกาย และไอเทมเครื่องตกแต่งใหม่ ๆ

 หมายเหตุ
# สระว่ายน้ำอาซัวร์
thumb|right|240px|สระว่ายน้ำในปี ค.ศ. 2009

สระว่ายน้ำอาซัวร์  เป็นหนึ่งในสระว่ายน้ำในร่ม ภายในเมืองร้างปรือปิยัจ ประเทศยูเครน ซึ่งได้รับผลกระทบจากภัยพิบัติเชียร์โนบีล

 ประวัติ 
สระว่ายน้ำแห่งนี้ถูกสร้างขึ้นในช่วงทศวรรษ 1970 และยังคงถูกใช้งานจนถึงปี 1998 (12 ปีหลังจากภัยพิบัตินิวเคลียร์เชียร์โนบีล) ในช่วง 12 ปีที่ผ่านมา สระว่ายน้ำนี้ถูกใช้โดยเจ้าหน้าที่ทำความสะอาดเชียร์โนบีลสระว่ายน้ำนี้ถือเป็นสถานที่ที่สะอาดที่สุดแห่งหนึ่งในเมืองปรือปิยัจ อย่างไรก็ตาม สระว่ายน้ำและสนามบาสเกตบอลในร่มในร่มที่อยู่ติดกัน ถูกทิ้งร้างและปล่อยให้ทรุดโทรมตั้งแต่ปิดให้บริการในปี ค.ศ. 1998

 แกลเลอรี
# ผู้กล้าโทษประหาร
เป็นซีรีส์ไลต์โนเวลญี่ปุ่น ที่เขียนโดย ร็อกเก็ต โชไค และวาดภาพประกอบโดย เมฟิสโต เริ่มตีพิมพ์บนเว็บไซต์นวนิยายออนไลน์ คากูโยมุ ในเดือนตุลาคม พ.ศ. 2563 เริ่มตีพิมพ์เป็นไลต์โนเวลภายใต้สำนักพิมพ์ เด็งเงกิ โนะ ชิน บุงเงอิ ของแอสกีมีเดียเวิร์กส์ ในเดือนกันยายน พ.ศ. 2564 มังงะที่ดัดแปลงได้เริ่มตีพิมพ์ในนิตยสารเว็บ Dengeki Comic Regulus ของแอสกีมีเดียเวิร์กส์ เมื่อเดือนมีนาคม พ.ศ. 2565 ซีรีส์อนิเมะโทรทัศน์ที่ผลิตโดยสตูดิโอไค มีกำหนดออกอากาศในเดือนตุลาคม พ.ศ. 2568

ตัวละคร

สื่อ
ไลต์โนเวล
เขียนโดย ร็อกเก็ต โชไค ผู้กล้าโทษประหาร เริ่มตีพิมพ์บนเว็บไซต์นวนิยายออนไลน์ คากูโยมุ ต่อมาได้รับการซื้อลิขสิทธิ์โดย แอสกีมีเดียเวิร์กส์ และได้เริ่มตีพิมพ์ในรูปแบบไลต์โนเวลพร้อมภาพประกอบโดย เมฟิสโต ภายใต้สำนักพิมพ์ไลต์โนเวล เด็งเงกิ โนะ ชิน บุงเงอิ ปัจจุบันมีหนังสือทั้งหมด 6 เล่มที่วางจำหน่าย ณ วันที่ 17 เมษายน พ.ศ. 2567

มังงะ
มังงะดัดแปลงเริ่มตีพิมพ์เป็นตอนในนิตยสารเว็บ Dengeki Comic Regulus ของ แอสกีมีเดียเวิร์กส์ เมื่อวันที่ 25 มีนาคม พ.ศ. 2565 ณ วันที่ 26 เมษายน พ.ศ. 2567 มีจำนวนเล่มที่รวบรวมไว้ 2 เล่ม

อนิเมะ
มีการประกาศสร้างเป็นอนิเมะในงานฉลองครบรอบ 30 ปีของ เด็งเงกิ บุงโกะ เมื่อวันที่ 16 กรกฎาคม พ.ศ. 2566 ต่อมาได้รับการยืนยันว่าเป็นซีรีส์ทางโทรทัศน์ที่ผลิตโดยสตูดิโอไค

การตอบรับ
ในหนังสือแนะนำไลต์โนเวลประจำปี โคโนะ ไลต์โนเวล งะ ซูโงอิ! ฉบับปี พ.ศ. 2566 เรื่องนี้ติดอันดับสามในประเภททังโกบง

ดูเพิ่ม
 เกิดใหม่เป็นขุนนางขึ้นเป็นใหญ่ด้วยสกิลประเมิน -พอบุคคลชั้นยอดเข้ามา แคว้นแสนงอกง่อยที่รับสืบทอดก็กลายเป็นแคว้นสุดแกร่ง, ซีรีส์ไลต์โนเวลที่ดัดแปลงเป็นมังงะ ซึ่งมังงะเรื่องดังกล่าววาดภาพประกอบโดย นัตสึมิ อิโนะอุเอะ เช่นกัน
# ดาเนียล 1
ดาเนียล 1  เป็นบทแรกของหนังสือดาเนียลในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ เล่าว่าดาเนียลและเพื่อนสามคนถูกเนบูคัดเนสซาร์ที่ 2 จับตัวเป็นเชลยจากเยรูซาเล็มไปยังบาบิโลนและได้รับการศึกษาในเรื่องภาษาและวรรณคดีของบาบิโลน ดาเนียลและเพื่อนปฏิเสธที่จะรับประทานอาหารและสุราจากกษัตริย์ และพระเจ้าก็ประทานความรู้และความเข้าใจเกี่ยวกับความฝันและนิมิตให้พวกเขา หลังผ่านการศึกษาจนสำเร็จแล้ว ปรากฏว่าพวกเขาดีกว่าพวกโหรและพวกหมอดูในอาณาจักรบาบิโลนถึงสิบเท่า

แก่นเรื่องโดยรวมของหนังสือดาเนียลคือพระอำนาจสูงสุดของพระเจ้าเหนือประวัติศาสตร์ บทที่ 1แนะนำพระเจ้าในฐานะบุคคลที่ทรงควบคุมทุกสิ่งที่เกิดขึ้น เป็นผู้ทรงมีพระเจตจำนงและพระอำนาจสูงสุด พระองค์เป็นผู้มอบเยโฮยาคิมไว้ในพระหัตถ์ของเนบูคัดเนสซาร์และนำดาเนียลและเพื่อนให้ตกไปเป็นเชลยในบาบิโลน พระองค์ประทาน "พระคุณและพระเมตตา" แก่ดาเนียล และประทาน "ความรู้และทักษะ" แก่ชายหนุ่มชาวยิวทั้งสี่คน

หนังสือดาเนียลเป็น "ตำราที่ประกอบด้วยประวัติศาสตร์ที่น่าสงสัยจากหลากหลายประเภท" และตัวดาเนียลถือเป็นบุคคลในตำนาน หนังสือดาเนียลที่ตัวดาเนียลเป็นตัวละครเอกแบ่งเป็น 2 ส่วนใหญ่ ๆ ส่วนแรกคือชุดเรื่องราวในบทที่ 1–6 จากช่วงเวลาที่ไม่ไกลไปกว่าสมัยเฮลเลนิสต์ (323–30 ปีก่อนคริสตกาล) ส่วนหลักเป็นชุดนิมิตในบทที่ 7–12 จากสมัยมัคคาบี (กลางศตวรรษที่ 2 ก่อนคริสตกาล) บทที่ 1 น่าจะถูกเพิ่มมาในฐานะบทนำของเรื่องราวเมื่อมีการรวบรวมเรื่องราวเป็นหนังสือดาเนียลเมื่อประมาณช่วงปลายของศตวรรษที่ 3 ก่อนคริสตกาล